CELEX: 32021R2127
Language: ro
Date: 2021-09-29 00:00:00
Title: Regulamentul delegat (UE) 2021/2127 al Comisiei din 29 septembrie 2021 de modificare a anexei IV la Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare

3.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 432/7
               
            
         REGULAMENTUL DELEGAT (UE) 2021/2127 AL COMISIEI
         din 29 septembrie 2021
         de modificare a anexei IV la Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 978/2012 al Parlamentului European și al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 al Consiliului (1), în special articolul 17 alineatul (2),
         întrucât:
         
                     (1)
                  
                  
                     În conformitate cu articolul 17 alineatul (1) din Regulamentul (UE) nr. 978/2012, o țară care este identificată de ONU ca aparținând categoriei țărilor cel mai puțin dezvoltate trebuie să beneficieze de preferințele tarifare acordate în temeiul regimului special pentru țările cel mai puțin dezvoltate [inițiativa „Totul în afară de arme” – Everything But Arms – „EBA”]. Lista țărilor care beneficiază de EBA este stabilită în anexa IV la Regulamentul (UE) nr. 978/2012.
                  
               
                     (2)
                  
                  
                     La 4 decembrie 2020, ONU a eliminat Vanuatu din rândul țărilor cu statutul de țară cel mai puțin dezvoltată. Prin urmare, Vanuatu nu mai îndeplinește condițiile pentru acordarea statutului de țară beneficiară a EBA în temeiul articolului 17 alineatul (1) din Regulamentul (UE) nr. 978/2012 și trebuie eliminată din anexa IV la respectivul regulament. În conformitate cu articolul 17 alineatul (2) din Regulamentul (UE) nr. 978/2012, eliminarea Vanuatu din lista țărilor beneficiare ale EBA trebuie să se aplice după o perioadă de tranziție de trei ani de la data la care prezentul regulament intră în vigoare. Prin urmare, Vanuatu trebuie să fie eliminat din anexa IV începând de la 1 ianuarie 2025,
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului (UE) nr. 978/2012
            În tabelul din anexa IV la Regulamentul (UE) nr. 978/2012, din coloanele A și, respectiv, B se elimină următorul cod alfabetic și țara aferentă:
            
               
                           „VU
                        
                        
                           Vanuatu”
                        
                     
         
         
            Articolul 2
            Intrarea în vigoare și aplicarea
            Prezentul regulament intră în vigoare la 1 ianuarie 2022.
            Articolul 1 se aplică de la 1 ianuarie 2025.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 septembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 303, 31.10.2012, p. 1.